Han fullførte sin utdannelse ved Christ's College, Cambridge i 1851, ble ordinert som diakon samme år og som prest i den anglikanske kirke i 1852. Han var den anglikanske kirkes prest i Christiania fra 1858 til 1862. I tillegg underviste han ved Nissens Pikeskole. Etter å ha vendt tilbake til Storbritannia var han sogneprest i Margaretting i Essex fra 1863 til 1906. Han bevarte likevel sin interesse for de nordiske landene og utgav en rekke oversettelser av skandinavisk skjønnlitteratur og sakprosa.